  Наталья Тетерина Туннэ, 20-тӥ пӧсьтолэзе, Якшур-Бӧдьяысь ляб адӟись но сукыр пиналъёслы школа-интернатлэн азбараз «Шӧд выжыкылэз» шӧдон парк усьтӥськиз. Дышетсконниысь ӧнерчиосын кылдытэм ӵектос «Рыбаков-Фондлэн» «Территория образовательных проектов. Школа» вожвылъяськоназ 1 миллион манет грант утэмен быдэстӥськиз. Со сярысь ивортодэтъя «Удмуртия» агентстволы проектлэн одӥгез авторез, школа-интернатысь дышетӥсь-радъясь Мария Кукаркина вераз. Солэн кылъёсызъя, шӧдон парк пиналъёслэсь тодон-валанъёссэс узырмытыны юрттоз. Та паркын бичамын трос пӧртэм будосъёс, кудъёсыз асьме климатын будо. Огшоры инкуазьын со будосъёсты шедьтон понна пӧртэм интыосы ветлоно. Нош милям ваньмыз одӥг интыын люкамын. Куке пиналъёс школаез йылпумъялозы, соос тодӥсьгес луозы. Озьы ик та асьме калыклэн лулчеберетэныз, выжыкылъёсын тодматскон Мария Кукаркина, Якшур-Бӧдьяысь школа-интернатысь дышетӥсь-радъясь«Шӧд выжыкылэз» паркын кӧня ке выжыкыл люкетъёс лэсьтэмын. Кылсярысь, пырон дорын ик сюрес возьматӥсь из интыяськемын. Парклэн шорысьтыз «Остов Буян» площадкаын тыметэз адӟыны луоз, татын ик пулэсь вандэм синпелетъёсын ӟусъёс пуктэмын. Азьланяз фонтан но лэсьтыны малпало. Эшшо одӥгез вӧлмет «Скатерть-самобранка» нимаське. Матысь дыре отчы гур пуктыны чакламын. Нош бур палан — Обыдалэн юртэз. Обыда дорын будо пӧртэм бакча сиёнъёс, турынъёс, ю культураос, теплица будосъёс. <…> Ляб адӟись но сукыр пиналъёс быгато лыктыны, ваньзэ сое учкыны, исаны, зынъяны. Кылсярысь, мятной базилик, огшоры бакчаын сое уд пумита. Та площадкаын вань корка, кудаз озьы ик вань пӧртэм арбериос — кубо, вуриськон машина Мария Кукаркина, Якшур-Бӧдьяысь школа-интернатысь дышетӥсь-радъясьМария Кукаркина пусъе, котькуд будос азьын вань нимысьтыз табличка, кытын огшоры но Брайльлэн шрифтэныз со сярысь гожтэмын. Озьы ик паркысь бордюръёс юрттэмен ляб адӟись но сукыр пиналъёс асьсэ понна ветлыны быгатозы. «Шӧд выжыкылэз» шӧдон парк 4 фото Проектлэн авторез верамъя, азьланяз та парк пӧртэм ужрадъёслы но дышетскон занятиослы кутӥськоз. Ватсалом, «Шӧд выжыкылэз» шӧдон парк бордын уж 2017-тӥ арын шуркынмонэ кутскиз. Школа-интернатын ужасьёс сяна, интывылэз умоятыны дышетскисьёслэн анай-атайёссы юрттӥзы. Нялтас вераса, Якшур-Бӧдьяысь ляб адӟисьёслы но сукыръёслы дышетсконниын Удмуртиысь 93 пиналъёс дышетско.  Тегъёс: Дышетон Удмуртия сӧсыръёс пиналъёс Мерлык Якшур-Бӧдья  